**Eu îmi opresc doar visul**

*Lucian Tatar*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu îmi opresc doar visul

Din dimineţi ce le-am pierdut, prin gânduri,

Mă-ntorc ca primăvara în viaţa ta -ngheţată,

Topesc zăpezi din umbre tainice, pe rânduri,

Şi tot iubind prăpăstii vin ,se-nvârt în roată...

Dar ce să spui când fluturi ,în amiaza colorată,

Vor răsări cu tine în fiecare rază, destinată

Şi mugurii ce-npart a nemuririi, linişte curată,

În simfonii de păsări ,te-nalţi ,din vis creată...

Eu îmi opresc doar visul,din primăvara noastră,

Florile iubirii răsar pe câmpuri care ajung la cer

Azi plouă peste abisul şi marea noastră albastră

Vuieşte cu nelinişti şi cu tumult stingher...

E spaţiul şi e timpul când mântuirea-n lacrimi

Încape în altarul reconstruit din patimi....

Din volumul:"CLOPOTUL CE VA BATE ŞI MÂINE"